તા 18 અને 19 દરમિયાન ઘરની કોઈ વ્યક્તિ માટે આપ માર્ગદર્શક બનશો. આપ્તજનો તેમના કેટલાક પ્રશ્નોમાં તમારી પાસેથી સલાહ માંગશે. આપના માટે બીજી કોઈપણ બાબતોની તુલનાએ સંબંધો સૌથી મહત્ત્વપૂર્ણ રહેશે. આપ માતા-પિતા અને સંતાન પ્રત્યે આત્મીયતા અનુભવશો. શક્ય હોય ત્યાં સુધી ખાસ કરીને નકારાત્મક વિચારોથી દૂર રહેશો. આપના મિત્રવર્તુળમાં નવા લોકોનો ઉમેરો થઈ શકે છે. આપ પણ અનુભવી અને સફળ લોકોનું માર્ગદર્શન મેળવશો. તા 20 અને 21 દરમિયાન આપ વધુ વ્યાવહારિક બનશો. પતિ-પત્નીના સંબંધોમાં સમજદારી રહેશે. પ્રોફેશનલ મોરચે તમને સોંપાયેલું કામ પુરી મહેનત અને કુશળતાથી પૂર્ણ કરશો. કામની વ્યસ્તતા વચ્ચે તમે શોખ સંતોષવામાં પણ પાછા નહીં પડો. ભૌતિક સાધનોની ખરીદીની શક્યતા પણ જણાય છે. આપ જમીન-મિલકતની ખરીદી કરવાનું વિચારશો. આપનું સ્વાસ્થ્ય પણ સારું રહેશે. ત22 અને 23 દરમિયાન આઠમા સ્થાનમાં ચંદ્ર આપના માટે ઘાતક બનશે. ઘણી બાબતોમાં આપ નિરાશા અનુભવશો. વિદ્યાર્થીઓને આ દિવસોમાં સામાન્ય અભ્યાસના બદલે ગૂઢ અને આધ્યાત્મિક બાબતોમાં રુચિ વધશે. આપના વિરોધીઓ અને શત્રુ આપની પર હાવી થશે. આપના રસ્તામાં ઘણી મુશ્કેલીઓ આવશે. આપનો સ્વભાવ વધુ શંકાશીલ બનશે. ઘર પરિવારમાં સ્થિતિ આપના પક્ષમાં નહીં રહે. તા 24ના રોજ ફરીથી સમય આપના પક્ષમાં રહેશે.